HERÄTYKSEN LÄPIMURTO
EVANKELISTA HERMES FALCAO JR.
TUO EVANKELIUMIA KANSOILLE
TODISTA JUMALAN IHMEITÄ
KOE JUMALAN IHMEITÄ
BRASILIA, SUOMI, RANSKA, NORJA, ENGLANTI, USA
HERÄTYKSEN LÄPIMURTO
Tervetuloa ohjelman pariin. Olen Hermes Falcao Jr.
Tänään vuorossa on Todistuksen voima -sarjan toinen osa.
Todistuksissa on valtava voima vaikuttaa muihin ihmisiin.
Sitä, mitä Herra on tehnyt elämässäsi, täytyy jakaa, kertoa, julkaista -
ja käsitellä. Siitä täytyy puhua.
Kun todistat, muut saavat rohkaisua ja siunausta.
Heidän uskonsa rakentuu.
He alkavat uskoa omiin ihmeisiin ja läpimurtoihin.
Kun kerrot, mitä Herra on tehnyt sinulle, -
syntyy voimaa tavoittaa maailmassa olevia.
Kun todistat, he saavat kuulla Jeesuksesta ja Hänen teoistaan.
Haluan lukea raamatunkohdan Mark. 5:stä.
Siinä kerrotaan gerasalaisesta riivatusta. Kertomus on tuttu monille.
Riivattu runteli itseään kivillä. Kaikki pelkäsivät häntä.
Kun Jeesus tuli paikalle, pahojen henkien piti polvistua.
Hän ajoi ne ulos. Mies vapautui.
Luetaan Mark. 5:18:
"Ja hänen astuessaan venheeseen" -
"se riivattuna ollut pyysi häneltä saada olla hänen kanssaan."
"Mutta hän ei sitä sallinut, vaan sanoi hänelle:"
"Mene kotiisi omaistesi luo ja kerro heille, kuinka suuria tekoja" -
"Herra on sinulle tehnyt ja kuinka hän on sinua armahtanut".
"Niin hän lähti ja rupesi Dekapolin alueella julistamaan," -
"kuinka suuria tekoja Jeesus oli hänelle tehnyt; ja kaikki ihmettelivät."
Se oli valtava vapautumisihme.
Jumalan voima vapautti miehen, ja Jeesuksen nimeä korotettiin.
Mitä Jeesus sanoi?
Sanoiko Hän: "Jää tänne. Älä tuo asiaa julki. Älä kerro kenellekään."
Ei. Jeesus sanoi: "Et tule mukaani."
"Mene kertomaan kaikille, miten suuren armon sait Herralta," -
"ja mitä Hän teki sinulle."
Raamatun mukaan mies alkoi kertoa ja todistaa.
Raamatun mukaan kaikki ihmettelivät.
Miksi he ihmettelivät? Koska he tiesivät miehen puhuvan totta.
Teistä monilla on ihmeellisiä todistuksia.
Olen käynyt monta kertaa Suomessa. Uskovien yhteys on minusta ihanaa.
Seurakuntayhteys on ihana.
En tarkoita vain saarnaamista vaan ystävyyttä ja yhteyttä.
Minusta on ihana todistaa, mitä Herra on tehnyt meille ja järjestöllemme.
On myös ihana kuulla, mitä Herra on tehnyt Suomessa -
ja mitä Herra on tehnyt ystävien elämässä ja Kristuksen ruumiissa.
Todistus rakentaa aina seurakuntaruumista.
Jos Herra on parantanut, koskettanut, pelastanut -
tai vapauttanut väärästä elämäntyylistä, mene ja kerro siitä.
Todista siitä. Julkaise se. Kirjoita kirja, jos haluat.
Kerro ihmisille, mitä Herra on tehnyt.
Jotkut ajattelevat: "Haluan mennä maailmaan ja kansojen pariin" -
"ja kertoa ystäville, mutta en tiedä, mitä sanoisin."
"En osaa evankelioida enkä saarnata."
Parhaita tapoja saarnata ystäville on se, -
että kertoo, mitä Herra on tehnyt omassa elämässä.
Onko Hän ollut sinulle hyvä?
Onko Hän parantanut ja pelastanut sinut?
Onko Hän täyttänyt Pyhällä Hengellä? Onko Hän tehnyt ihmeellisiä asioita?
Jos vastaus on myöntävä, kuten uskon, -
maailman on aika kuulla todistuksesi.
Hetken kuluttua saamme kuulla todistuksia siitä, -
mitä Herra tekee kansojen parissa.
Jumalan voima on parantanut monia kokouksissa.
On tapahtunut uutta luovia ihmeitä.
Ihmisillä on ollut vaivoja, joita lääkärit eivät ole osanneet parantaa.
Leikkaukset ovat epäonnistuneet. On luusairauksia, kystoja, syöpiä, -
kuuroutta ja muita vaivoja.
Olemme nähneet monia Herran ihmeitä.
Haluan näyttää nyt joitakin todistuksia. Niitä olisi paljon.
Haluan rohkaista teitä uskossanne.
Rukoilen puolestasi ohjelman lopussa.
Haluan, että kuulet, mitä Herra haluaa sanoa.
Haluan, että todistukset rakentavat uskoasi.
Kun kuuntelet todistuksia, nouskoon uskosi Herrassa.
Nouskoon uskosi uudelle tasolle.
Usko, että sama Herra, joka kosketti näitä ystäviä, on täällä kanssamme.
Kuuntelemme nyt todistuksia. Sanon lopuksi vielä muutaman sanasen.
Lähdetään uskonmatkalle, -
joka on täynnä todistuksia Herran tekemistä ihmeistä.
Polveni olivat olleet todella kipeät jo kauan.
En pystynyt tähän aiemmin. - Juokse!
En pystynyt tähän aiemmin. Se teki liian kipeää.
Mikä on nimesi? - Egil.
Mistä tulet? - 200 kilometrin päästä.
Norjasta siis.
Millainen vaiva sinulla on? - Selkä on reistaillut 20 vuoden ajan.
Oliko se kovinkin kipeä? - Ajoittain.
Miltä nyt tuntuu? - Olen vapaa.
Kumarra.
Tuntuuko hyvältä. Kuka paransi sinut?
Jumala paransi. Ylistetään Jumalaa.
Välilevy oli pullistunut.
Tämä on uutta luova ihme. Se ei ollut tavallista selkäkipua.
Välilevy oli pullistunut.
Hänellä oli välilevyn pullistuma.
Se ei ollut tavanomaista selkäkipua.
Joskus kipu oli todella lamauttavaa. Nyt hän voi kumartua lattiaan asti.
Kumarru uudelleen.
Katsokaa tätä. Kipuja oli ollut kahdeksan vuotta.
Hän ei pystynyt kumartumaan edes puoleenväliin. Mitä tapahtui?
Tuntuu paljon paremmalta. Pystyn koskettamaan lattiaa.
Hän koskettaa lattiaa. Ylistäkää Jeesusta!
Tämä on ihme.
Hän sanoi, että se on ihme. Ylistäkää Jeesusta!
Se säteilee tähän. - Nosta käsiä!
Se ei tunnu tällä hetkellä.
Ei tunnu kipua. - Oliko kipuja?
Oli. Koko ajan tätä särki yhä enempi ja enempi.
Nyt se ei tunnu ainakaan.
Nostele! Miten kauan kipua oli ollut? - Toistakymmentä vuotta.
Yli kymmenen vuotta.
Nyt tällä hetkellä ei tunnu kipua. - Ei.
Nostele, nostele! Älä pelkää.
Tee jotakin, mitä et pystynyt tekemään.
Ei mulla ole pää kääntynyt näin paljon ikinä.
Yli kymmenen vuotta.
Sulje silmäsi. - Hermosairaus. Sanottiin, ettei voi leikata.
Miksei?
Hermo on vioittunut.
Hermo oli vaurioitunut. Sinulla oli kovia kipuja yli kymmenen vuotta.
Nyt kipu on poissa.
Kuka paransi sinut? - Jeesus!
Mikä on nimesi? - Ritva-Helena.
Mitä tapahtui? Mikä oli ongelma?
Mulla oli nivelrikko.
Kun rukoilit, se meni niin, että pystyin hyppelemään.
Eikä ole kipua.
Kuinka pitkään? - Seitsemän vuotta.
Onko se vaivannut sinua paljon? - On.
Sinulla oli kysta polven takana.
Bakerin kysta on todettu magneettikuvissa.
Se on todettu magneettikuvissa.
MRI:ssä.
Mitä tapahtui? Et tunne enää kystaa.
Se on ollut kova niin kuin keitetty kananmuna.
Äsken se tuossa ensin pehmeni ja pieneni sormenpään kokoiseksi.
Kun rukoilit, se pieneni sormenpään kokoiseksi.
Et enää tunne sitä.
En. - Se on poissa.
Kysta on poissa!
Hypi, hypi!
Halleluja!
Kuinka kauan kysta on ollut?
Viisi vuotta. Nivelrikko on ollut seitsemän vuotta.
Nyt se on poissa.
Mitä tapahtui? - Ei ole vielä tullut tuloksia.
Nythän se ei enää merkitse mitään. - Ei.
Mitä tapahtui? - Se parani eikä ole kipeä enää.
Kipu on poissa!
Heiluta käsiä!
Taputa!
Hän ei pystynyt tuohon.
Tee se uudelleen!
Näytä heille!
Ylistäkää Jeesusta! Kuka paransi sinut?
Jumala paransi. Herra paransi.
Ylistäkää Jeesusta!
Mikä oli ongelma?
Ristiside oli poikki. Jeesus paransi.
Oliko jotakin, mitä et ole voinut aikaisemmin tehdä?
Polvi ei juurikaan taipunut.
Hän ei voinut tehdä suuria liikkeitä.
Heiluttele jalkaa.
Ristiside oli poikki. Miltä tuntuu? - Hyvältä.
Hyvä. Kuka paransi sinut? - Jeesus.
Ylistäkää Häntä!
Mitä tapahtui? - Jeesus kosketti mua ja paransi.
Mikä oli ongelma?
Selkä. - Mikä selässä tarkalleen?
Minulla oli pullistuma täällä.
Kuinka moni muistaa todistuksen Norjasta?
Kun todistamme, vapautamme saman voiman.
Kuinka kauan sinulla oli pullistuma? - Kymmenen vuotta.
Kymmenen vuotta!
Kymmenen vuotta kipua ja kärsimystä!
Oliko se tosi kipeä? - Oli.
Kun tulit rukoiltavaksi, sinulla oli kipua. Olit kyyristyneessä asennossa.
Sitten sait kokea ilon. - Kyllä.
Juovuit Pyhästä Hengestä.
Sinulla oli myös kipua polvissa ja nilkoissa.
Polvissa ja nilkoissa.
Hänellä oli välilevyn pullistuma ja kipua polvissa ja nilkoissa -
kymmenen vuoden ajan. - Niska oli pahin ongelma.
Katsokaa tätä! Niska oli pahin ongelma.
Annetaan Herralle ylistys!
Oletko nyt iloinen? Kuka paransi sinut? - Jeesus!
Kuka paransi sinut? - Rakas ystäväni Jeesus.
Halleluja! Ylistys Jumalalle!
Minusta on ihanaa kuunnella todistuksia ihmeistä.
Ne osoittavat, että Jeesus elää tänään.
Hän on sama eilen, tänään ja ikuisesti. Psalmissa 96:3 sanotaan:
"Ilmoittakaa pakanain seassa hänen kunniaansa," -
"hänen ihmeitänsä kaikkien kansojen seassa."
Raamatussa selvästi käsketään ilmoittamaan, julistamaan, -
saarnaamaan ja todistamaan.
Sanotaan, ettei pidä kätkeä sitä, mitä Herra tekee.
Siksi on ihana jakaa todistuksia ja kertomuksia.
Tälläkin viikolla saimme voimallisen palautekirjeen.
Eräs brasilialainen nainen kirjoitti meille sähköpostissa:
"Tahdon kiittää teitä." Ruudussa on hänen kuvansa.
Hänen nimensä on Jeanne. Hän antoi luvan kertoa todistuksensa.
Hän sairasti kroonista masennusta. Hänellä oli myös paniikkikohtauksia.
Hänet vietiin sairaalaan. Luultiin, että hänellä on sydänkohtaus.
Hän harkitsi jatkuvasti itsemurhaa.
Olin kokouksessa. Siellä oli paljon väkeä. Kutsuin hänet esiin.
Annoin hänelle tiedon sanat:
"Kärsimys päättyy tänään. Herra kääntää elämässäsi uuden sivun."
Jumalan voima tuli hänen ylleen. Hän vapautui täysin.
Siitä on jo jonkin aikaa. Hän vapautui masennuksesta ja lääkkeistä.
Hän ei käy edes terapiassa. Hän tuli raskaaksi ja sai vauvan.
Lapsi on nyt 2-vuotias. Hän lähetti kuvan ja kirjoitti:
"Olen uusi ihminen. Masennus, pelko ja paniikkikohtaukset ovat poissa."
"Olen vapaa Jumalan kunniaksi. Kerro tästä kaikille kaikkialla."
Masennuksen kanssa kamppailevilla on siis toivoa.
Herra tekee ihmeitä.
Saamme nyt nähdä mainoksen Brasilia liekeissä -kiertueesta, -
joka järjestetään joulukuussa. Tule mukaan lähetysmatkalle!
Ihmisiä on jo ilmoittautunut Suomesta, Afrikasta ja Amerikasta.
Tule pääkaupunkiin Brasíliaan.
Luvassa on Pyhän Hengen vuodatusta, ihmeitä ja kirkkautta.
LÄHDE MULLISTAVALLE MATKALLE
BRASILIA LIEKEISSÄ -KIERTUE 5.―13.12.2013
HERÄTYSKOKOUKSIA
IHMEITÄ
PELASTUMISIA
JUMALAN VOIMAA
RUKOUSTIIMI
SLUMMITYÖTÄ
NÄHTÄVYYKSIÄ BRASÍLIASSA
OLE VOIMAUTETTU JA KOE IHMEITÄ OMAKOHTAISESTI
Tule mukaan Brasiliaan!
Vietämme unohtumatonta aikaa Pyhässä Hengessä.
Teemme slummityötä. Odotamme tavoittavamme satoja lapsia.
Lapset saavat kuulla Sanaa, ja heidän puolestaan rukoillaan.
Se on ulkoilmatilaisuus. Jaamme myös ruokaa.
Lisätietoja saa kotisivuiltamme.
Matkasta tulee hieno. Tule sinäkin!
Olemme puhuneet todistuksen voimasta.
Herra voi todistusten avulla tuoda ihmisiä Jeesuksen luo, -
pelastaa, vapauttaa, parantaa -
ja rohkaista seurakuntaruumista ja maailmaa.
Todistuksesi ei ole mitätön. Se täytyy jakaa.
Se, mitä Herra on tehnyt elämässäsi, -
ansaitsee tulla kerrotuksi ihmisille ja seurakunnille.
Monilla on huikeita todistuksia, mutta he pitävät ne omana tietonaan.
On aika jakaa se.
On aika julistaa katoilta, että Herra on hyvä ja Hänen armonsa kestää iäti.
Rukoilen hetken kuluttua puolestasi.
Tiedän, että olet saanut tänään uskonrohkeutta.
Olet kuullut todistuksia parantumisista.
Joillakin oli vikaa luissa ja rustoissa.
He tarvitsivat uutta luovan ihmeen, johon lääkärit eivät pystyneet.
Heillä oli jatkuvaa kipua.
Kun he uskoivat Jumalaan ja Herraan, -
Jumalan voima laskeutui heidän kehoonsa.
Jumala rakensi uudelleen joitakin ruumiinosia.
Olemme saaneet nähdä, miten metalliosat katoavat kehoista, -
kun Jumalan voima tulee.
Voitelulle ja Jumalan voimalle ei ole rajoja.
Jos odotat kosketusta, -
Jumalan Henki voi koskettaa sinua juuri nyt -
televisioruudun tai tietokoneen näytön kautta.
Kerran minua haastateltiin brasilialaisella radiokanavalla.
Minua haastatellut pastori pyysi minua rukoilemaan suorassa lähetyksessä.
Aloimme rukoilla, huutaa Jeesuksen nimeä ja jakaa tiedon sanoja.
Jotkut kuuntelivat autossa. Ihmisiä parantui, ja he soittivat ohjelmaan:
"Pyhä Henki kosketti minua."
Rukoilen puolestasi nyt. Kohota kätesi, keskity Herraan -
ja sano: "Herra, kosketa minua tänään."
"Anna läsnäolosi vallata huoneeni, elämäni ja sydämeni."
Rukoilen jokaisen katsojan puolesta Jeesuksen nimessä.
Kosketa jokaista, joka tarvitsee apua.
Jotkut kamppailevat tunne-elämän kanssa. He ovat masentuneita.
Pyydän Jumalan Hengen voimaa koskettamaan heitä -
ja vapauttamaan heidät kahleista Jeesuksen nimessä!
Isä, paranna sairaat Jeesuksen voimallisessa nimessä.
Julistamme voitelua ruumiissa, mielessä ja ajatuksissa.
Isä, Jeesuksen nimessä, anna ihmeitä ja voimaa, halleluja!
Vapauta täydellisesti Jeesuksen nimessä.
Jeesus rakastaa sinua paljon. Hän kuoli puolestasi ristillä.
Hän vuodatti verensä ja nousi ylös kolmantena päivänä. Hän elää.
Pidetään yhteyttä! Jumalan siunausta sinulle ja perheellesi kaikessa.
Menestyköön kaikki, mihin lasket kätesi, Jumalan kunniaksi.
Siunausta ja nähdään!
Jos ohjelma on ollut siunaukseksi -
ja todistukset ja tuomamme sanat ovat koskettaneet sinua, -
tule mukaan tekemään Herätyksen läpimurto -ohjelmaa.
Miten sitten pääset mukaan tekemään ohjelmaa?
Voit tulla mukaan tukemalla ohjelmaa taloudellisesti.
Voit ryhtyä Herätyksen läpimurto -ohjelman kuukausilahjoittajaksi.
Se auttaa meitä laajentamaan ja tekemään suurempia asioita Herralle.
Otamme vastaan myös kertalahjoituksia.
Kotisivuillamme sivujen ylälaidassa on Donate-painike.
Sivustolla annetaan selvät toimintaohjeet.
Ota yhteyttä internetsivujen kautta, sähköpostitse tai muuta kautta.
Tule mukaan ihmeelliseen seikkailuun Herran kanssa.
Jumalan siunausta!
HERÄTYKSEN LÄPIMURTO
EVANKELISTA HERMES FALCAO JR.
TUO EVANKELIUMIA KANSOILLE
TODISTA JUMALAN IHMEITÄ
KOE JUMALAN IHMEITÄ
BRASILIA, SUOMI, RANSKA, NORJA, ENGLANTI, USA
Suomennos: Marianne Tenetz